Diari Oficial de la Generalitat Valenciana


Sumari del DOGV 5103, del 29-09-2005 (2005/10752)

ORDRE de 5 de setembre de 2005, del conseller d'Economia, Hisenda i Ocupació, per la qual es convoca una beca per a postgraduats.
---------------------------------------------------------------------------------------------------------------------------------

### Dades del document

Número de DOGV
:   5103

Data del DOGV
:   29-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10187


Data del document
:   05-09-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda pública
    * assignació per estudis
    * economia
    * suport econòmic
    * professió financera

ORDRE de 5 de setembre de 2005, del conseller d'Economia, Hisenda i Ocupació, per la qual es convoca una beca per a postgraduats. [2005/A10560]
  
Amb la finalitat de contribuir la Direcció General de Pressupostos i Despeses a la formació d'especialistes en gestió financera de tresoreria, la Conselleria d'Economia, Hisenda i Ocupació, en el marc de la política dirigida a l'especialització dels llicenciats universitaris que han finalitzat els seus estudis en dates recents, convoca a concurs públic una beca per a postgraduats.
  
Article 1
  
La Conselleria d'Economia, Hisenda i Ocupació convoca una beca per a postgraduats en les especialitats de Ciències Econòmiques o Administració i Direcció d'Empreses, a fi de completar la seua formació pràctica en matèria de gestió financera de tresoreria. Les beques es regiran pel que disposa la present ordre i el Decret 108/1992 de 6 de juliol, del Govern Valencià.
  
Article 2
  
1. Podran optar a l'obtenció d'estes beques els que reunisquen els requisits següents:
  
a) Nacionalitat espanyola.
  
b) Títol de llicenciatura en Ciències Econòmiques o Administració i Direcció d'Empreses que hagen finalitzat els seus estudis després de l'any 1999.
  
c) No patir malaltia o discapacitació que impossibilite el compliment de les seues obligacions.
  
2. Es consideraran mèrits:
  
a) Coneixement del valencià, escrit i parlat.
  
b) Coneixement d'altres idiomes comunitaris.
  
c) Coneixements d'informàtica.
  
Article 3
  
El període de gaudi de la beca començarà l'1 de setembre de 2005, sempre que prèviament s'haja realitzat l'adjudicació i finalitzarà el 31 de desembre de 2005. No obstant això, el dit període podrà prorrogar-se per als mesos que resten fins a completar l'any màxim de gaudi, sempre que hi haja consignació pressupostària en l'exercici 2006.
  
Article 4
  
La dotació econòmica se sufragarà a càrrec de la línia T4186000 del programa pressupostari 02.36.27.544.00.1, per un import total màxim de 4.062,48 euros per a l'exercici 2005.
  
Esta convocatòria i la concessió de la beca es condiciona a la previsió de crèdit adequat i suficient en els pressupostos de la Generalitat Valenciana.
  
La dotació de la beca és de 1.015,62 euros bruts mensuals. L'import de la beca es pagarà mensualment, amb certificat previ de la Direcció General de Pressupostos i Despeses, amb informe previ de la cap de l'Àrea de Tresoreria de la bona marxa de l'activitat objecte de la beca.
  
Article 5
  
El becari o becària realitzarà els estudis i pràctiques que li siguen encarregats per la cap de l'Àrea de Tresoreria.
  
Les pràctiques es duran a terme a València.
  
Article 6
  
Les sol·licituds que han de presentar les persones interessades s'ajustaran al model de l'annex de la present ordre i aniran dirigides a la cap d'Àrea de Tresoreria de la Direcció General de Pressupostos i Despeses de la Conselleria d'Economia, Hisenda i Ocupació. S'hauran de presentar en el Registre General de la Conselleria d'Economia, Hisenda i Ocupació, carrer del Palau número 14, CP 46269, València, o tramitar-les per qualsevol de les formes que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Hi hauran de constar, a més de les dades de l'article 70 de la Llei de Règim Jurídic de les Administracions Públiques i del Procediment Administratiu Comú, l'adreça i el telèfon de l'interessat.
  
El termini de presentació serà de 15 dies hàbils, comptat des del següent a la publicació de la present ordre en el Diari Oficial de la Generalitat Valenciana.
  
Article 7
  
Les sol·licituds hauran de dur adjunta la documentació següent:
  
1. Currículum, en el qual es faran constar les dades personals, data, lloc de naixement, domicili actual, telèfon i una foto de carnet del sol·licitant.
  
2. Còpia del títol de llicenciat en Ciències Econòmiques o Administració i Direcció d'Empreses.
  
3. Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els seus estudis.
  
4. Declaració jurada de no tindre concedida qualsevol altra beca o ajuda per a la mateixa o semblant activitat.
  
5. Qualssevol altres documents que acrediten la possessió de títols, màsters, cursos i seminaris, mèrits docents i d'investigació, o altres mèrits professionals que es desitge al·legar.
  
6. Documentació acreditativa de coneixements d'economia i gestió financera, o de qualsevol altra matèria relacionada amb les competències financeres de la Conselleria.
  
7. Fotocòpia compulsada del document nacional d'identitat.
  
8. Declaració jurada d'estar al corrent de totes les obligacions tributàries i amb la Seguretat Social.
  
Article 8
  
La valoració dels candidats s'efectuarà segons el barem següent, la puntuació màxima que es podrà aconseguir serà de 15 punts.
  
1. Expedient acadèmic. fins a un màxim d'1 punt.
  
2. Coneixement de valencià: un màxim d'1 punt en funció dels nivells de coneixement del valencià establit per la Junta Qualificadora de Coneixements de Valencià, d'acord amb la següent escala:
  
Nivell oral: 0,25 punts.
  
Nivell elemental: 0,50 punts.
  
Nivell mitjà: 0,75 punts.
  
Nivell superior: 1 punt.
  
3. Coneixements d'altres idiomes comunitaris: fins a un màxim d'1 punt.
  
4. Altres estudis: màster, assistència a cursos d'especialització i seminaris, mèrits docents o d'investigació, etc. Fins a un màxim d'1 punt.
  
5. Altres mèrits: altres mèrits i experiència professional que es desitge al·legar, sobre temes relacionats amb la matèria financera competència d'esta conselleria fins a un màxim d'1 punt.
  
6. Entrevista: fins a un màxim de 4 punts. En l'entrevista es valoraran l'experiència professional i els coneixements del funcionament de l'administració autonòmica.
  
7. Prova escrita: fins a un màxim de 6 punts.
  
Article 9
  
Les beques seran concedides per resolució del conseller d'Economia, Hisenda i Ocupació, a proposta de la comissió avaluadora i en el termini màxim de tres mesos, des de l'acabament del termini de presentació de sol·licituds.
  
Article 10
  
Per a l'examen de les sol·licituds de beques es constituirà una comissió avaluadora, que elaborarà les oportunes propostes d'adjudicació de beca, en un termini d'un mes des de l'acabament del termini de presentació de sol·licituds. La dita comissió estarà composta pels membres següents:
  
1. La cap de l'Àrea de Tresoreria de la Direcció General de Pressupostos i Despeses de la Conselleria d'Economia Hisenda i Ocupació o funcionari en qui delegue.
  
2. La secretària general administrativa de la Conselleria d'Economia, Hisenda i Ocupació o funcionari en qui delegue, que la presidirà.
  
3. Un tècnic de l'Àrea de Tresoreria que actuarà com a secretari.
  
Article 11
  
El procés de selecció tindrà les fases següents:
  
1. La comissió avaluarà els mèrits de cada sol·licitant deduïts dels documents aportats.
  
2. La comissió avaluadora cridarà a l'entrevista els qui en la fase 1a hagen obtingut les cinc millors puntuacions.
  
3. Els cinc candidats que hagen obtingut una major puntuació seran convocats a una prova escrita, on hauran de desplegar, en un temps màxim d'una hora, un tema d'actualitat relacionat amb les competències financeres que té assumides la Conselleria d'Economia, Hisenda i Ocupació. La prova es valorarà fins a un màxim de 6 punts i els candidats podran ser convocats per la comissió avaluadora a llegir i defendre el seu exercici.
  
4. Una vegada acabat el procés selectiu, la comissió elaborarà una proposta de concessió de la beca, on s'inclouran el beneficiari d'esta i tots els suplents que s'estimen convenients, en funció de la puntuació obtinguda, a fi que puguen cobrir-se les vacants que es produïsquen per renúncia o abandó.
  
Per mitjà de resolució del conseller d'Economia, Hisenda i Ocupació es publicarà en el Diari Oficial de la Generalitat Valenciana el resultat i l'adjudicació definitiva, que es notificarà als interessats.
  
La Conselleria d'Economia, Hisenda i Ocupació es reserva la facultat de deixar deserta totalment o parcialment l'adjudicació de la beca convocada i d'interpretar el contingut d'estes bases.
  
Article 12
  
La beca concedida serà incompatible amb altres concedides per a igual o semblant activitat.
  
Article 13
  
Seran obligacions del becari o becària:
  
Acceptar i complir les normes establides en l'articulat d'esta convocatòria, les que s'establisquen a l'acceptació per escrit de la beca, així com les instruccions que, durant el període de la seua vigència, reba de les persones que designe la Conselleria per a supervisar l'activitat del becari o becària.
  
Presentar la documentació adequada que acredite que tenen cobertura sanitària (assegurança escolar, pòlissa privada, etc.).
  
Començar el gaudi de la beca dins del termini que se li assenyale i exercir la seua labor, sense que cap altre compromís impedisca o dificulte el compliment ininterromput de les obligacions contretes.
  
Totes les activitats que siguen necessàries per al compliment dels objectius previstos.
  
Realitzar una memòria sobre els coneixements i les experiències obtingudes en les seues pràctiques en l'administració pública.
  
Article 14
  
Les incidències que sorgisquen durant el període de gaudi de la beca seran resoltes en expedient contradictori pel conseller d'Economia, Hisenda i Ocupació, i en el cas d'incompliment de les obligacions per part del becari o becària es podrà revocar esta.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de setembre de 2005
  
El conseller d'Economia, Hisenda i Ocupació,
  
GERARDO CAMPS DEVESA
  
ANNEX
  
(Nom i cognoms) ..., amb domicili en ..., carrer ..., núm. ..., amb DNI núm. ..., expedit en ..., data ..., telèfon núm. ..., en el meu nom, conec l'ordre publicada en el Diari Oficial de la Generalitat Valenciana núm. ..., de data ..., per la qual la Conselleria d'Economia, Hisenda i Ocupació convoca una beca per a la realització de pràctiques professionals en la Conselleria d'Economia, Hisenda i Ocupació, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en cas de ser adjudicatari, i declare, que totes les dades personals, acadèmiques i professionals assenyalades en l'escrit són certes i adjunte la documentació següent:
  
a) Fotocòpia del DNI i currículum.
  
b) Còpia compulsada del títol de llicenciat en Ciències Econòmiques o Administració i Direcció d'Empreses.
  
c) Certificat de l'expedient acadèmic personal.
  
d) Declaració jurada de no tindre concedida qualsevol altra beca o ajuda per a la mateixa o semblant activitat.
  
e) Altres documents que acrediten els mèrits que s'al·leguen i que, a continuació, es detallen:
  
SOL·LICITE
  
Que s'admeta la present instància amb la seua documentació als efectes del que disposa la convocatòria de la beca publicada en el DOGV núm. ... d ... d ... de 2005
  
València, ... d ... de 2005
  
Firma de la persona interessada